b'\n_START_ARTICLE_\nGintautas Sakalauskas\n_START_PARAGRAPH_\nGintautas Sakalauskas (g. 1974 m. bir\xc5\xbeelio 29 d. Vilniuje) \xe2\x80\x93 teisininkas, kriminologas, Teis\xc4\x97s instituto vyresnysis mokslo darbuotojas, Vilniaus universiteto (VU) lektorius, buv\xc4\x99s \xc5\xbeurnalo \xe2\x80\x9eTeis\xc4\x97s problemos\xe2\x80\x9c vyriausiasis redaktorius.\n_START_SECTION_\nBiografija\n_START_PARAGRAPH_\n1996-1997 m. sta\xc5\xbeavosi Drezdeno auk\xc5\xa1tojoje socialinio darbo mokykloje (Saksonija, Vokietija). 1998 m. baig\xc4\x97 VU Teis\xc4\x97s fakultet\xc4\x85. Specializacija \xe2\x80\x93 Baud\xc5\xbeiamoji teis\xc4\x97. 2000 m. baland\xc5\xbeio-rugpj\xc5\xab\xc4\x8dio m\xc4\x97n. sta\xc5\xbeavosi Greifsvaldo universitete, v\xc4\x97liau Nyderlanduose, Austrijoje, Kanadoje. 2003 m. Greifsvaldo universiteto Teis\xc4\x97s ir valstyb\xc4\x97s moksl\xc5\xb3 fakultete baig\xc4\x97 podiplomini\xc5\xb3 (LL.M.) studij\xc5\xb3 program\xc4\x85 \xe2\x80\x9eKriminologija ir baud\xc5\xbeiamoji teis\xc4\x97sauga\xe2\x80\x9c (vok. Kriminologie und Strafrechtspflege), teis\xc4\x97s magistras._NEWLINE_Gav\xc4\x99s Romano Hercogo (Humboldto paramos fondo) stipendij\xc4\x85, Greifsvaldo universitete baig\xc4\x97 teis\xc4\x97s doktorant\xc5\xabros studijas, dalyvavo bausmi\xc5\xb3 vykdymo teis\xc4\x97s srities projektuose (\xe2\x80\x9eMare Balticum\xe2\x80\x9c bei \xe2\x80\x9eFrauenvollzug\xe2\x80\x9c). 2005 m. gegu\xc5\xbe\xc4\x97s 27 d. Greifsvaldo universiteto Teis\xc4\x97s fakultete apgyn\xc4\x97 disertacij\xc4\x85 vokie\xc4\x8di\xc5\xb3 kalba tema \xe2\x80\x9eLaisv\xc4\x97s at\xc4\x97mimo bausm\xc4\x97s vykdymas Lietuvoje. Baud\xc5\xbeiamieji politiniai aspektai, teisin\xc4\x97s nuostatos, reformos, praktika ir perspektyvos\xe2\x80\x9c (vok. Strafvollzug in Litauen: kriminalpolitische Hintergr\xc3\xbcnde, rechtliche Regelungen, Reformen, Praxis und Perspektiven), teis\xc4\x97s moksl\xc5\xb3 daktaras (Dr. jur.). Vadovas prof. Frieder D\xc3\xbcnkel (g. 1950 m.)._NEWLINE_Nuo 1997 m. Lietuvos teis\xc4\x97s instituto specialistas, nuo 2001 m. iki 2002 m. Kriminologini\xc5\xb3 tyrim\xc5\xb3 skyriaus ved\xc4\x97jas \xe2\x80\x93 Vaik\xc5\xb3 ir jaunimo teis\xc4\x97s sektoriaus vadovas, Nuo 2007 m. iki 2011 m. ketvirtinio mokslo \xc5\xbeurnalo \xe2\x80\x9eTeis\xc4\x97s problemos\xe2\x80\x9c vyriausiasis redaktorius. Nuo 1999 m. spalio 1 d. VPU socialin\xc4\x97s pedagogikos magistrantams d\xc4\x97st\xc4\x97 kurs\xc4\x85 \xe2\x80\x9eVaiko teisi\xc5\xb3 apsauga\xe2\x80\x9c. VU Teis\xc4\x97s fakulteto lektorius, VU TF Baud\xc5\xbeiamosios teis\xc4\x97s Student\xc5\xb3 mokslin\xc4\x97s draugijos skyriaus prie Baud\xc5\xbeiamosios justicijos katedros (anks\xc4\x8diau \xe2\x80\x93 prie Baud\xc5\xbeiamosios teis\xc4\x97s katedros) kuratorius._NEWLINE_\xc4\xaevairi\xc5\xb3 darbo grupi\xc5\xb3 \xc4\xafvairioms kriminologin\xc4\x97ms programoms, strategijoms, \xc4\xafstatym\xc5\xb3 projektams parengti, narys. Nuo 1999 m. Tarp\xc5\xbeinybin\xc4\x97s komisijos prie vietimo ir mokslo ministerijos Vaik\xc5\xb3 ir paaugli\xc5\xb3 nusikalstamumo prevencijos nacionalinei programai ir vaik\xc5\xb3 poilsiui organizuoti narys. Nuo 2001 m. Valstybin\xc4\x97s jaunimo reikal\xc5\xb3 tarybos prie LRV narys._NEWLINE_Pagrindin\xc4\x97s mokslini\xc5\xb3 interes\xc5\xb3 kryptys: Kriminologija, Vaiko teis\xc4\x97s, Baud\xc5\xbeiamoji teis\xc4\x97, Nepilname\xc4\x8di\xc5\xb3 justicija, Socialiai pa\xc5\xbeeid\xc5\xbeiam\xc5\xb3 gyventoj\xc5\xb3 grupi\xc5\xb3 (vaik\xc5\xb3, \xc5\xbemoni\xc5\xb3 su negalia, kalini\xc5\xb3, nusikaltim\xc5\xb3 auk\xc5\xb3) teis\xc4\x97s._NEWLINE_Moka vokie\xc4\x8di\xc5\xb3, angl\xc5\xb3 bei rus\xc5\xb3 kalbas._NEWLINE_Ved\xc4\x99s.'